AlexejDobrolubov/national_council_slovak_2010 huggingface dataset:
23. schôdza NR SR - 4.deň - A. dopoludnia
Dátum: 2021-01-29
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

89. Viete, len doplním v tom, že darmo môže byť návrh zákona dobrý a mať dobrý úmysel, ak sa bude jeho realizácia spoliehať na úradníkov, ktorí nebudú nejakým spôsobom odolní voči korupcii, ba práve naopak, budú ústretoví voči korupcii. A budú to rozhodovať, kto áno, kto nie, komu hej a komu bez akejkoľvek, bez akéhokoľvek zdôvodnenia jednoducho povedia jasné stop. Čiže ak si potom vládna koalícia chce robiť zásluhy, že trošku to očistila, tak to musí byť, tie verejné priestranstvá, očistené naozaj jasným metrom, na všetkých rovnakým, aby tam nedochádzalo k pochybeniam a k tomu, že firma, ktorá zaplatí viac, jednoducho tie bilbordy bude mať, a tá, ktorá sa bude spoliehať na transparentné nejaké úradné oficiálne konania, tak tá bude mať smolu. A odvolávať sa dnes v akejkoľvek súvislosti na podpredsedu vlády Holého po tom, čo včera verejne povedal generálny prokurátor, to je naozaj úplne zle, pretože podpredseda vlády Holý je po včerajšom vystúpení generálneho prokurátora jednoducho symbolom zneužívania a ohýbania legislatívy. Symbolom vyvyšovania sa nad obyvateľov Slovenskej republiky. A po tom, čo včera povedal generálny prokurátor, by podľa mňa nielen Mikas, ale aj Holý mali odstúpiť.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

253. Pán kolega Sloboda, no ja som vás tiež počúval, počúval som vás a nemôžem povedať, že by to nebolo zaujímavé, ale zdá sa mi to ako plytvanie času parlamentu, že tu robíte nejaké historické okienko o ŠPZ-kách, ktoré mohlo byť v nejakom časopise o..., ktorý sa venuje autám, ktorý sa venuje doprave, a áno, nejaké Auto-moto, lebo keď si tu budeme robiť takéto historické okienka ku každej jednej téme, ktorú budeme riešiť, tak skutočne, skutočne to bude veľmi chabo využitý parlamentný čas, tie poslancohodiny draho zaplatené. Ale, ale mňa tiež jedna vec zaujala na tom vašom príspevku, a síce to bol, to boli tie ŠPZ-ky, čo ste spomínali, že sú to nie na auto, ale na osobu, na meno. Vedel by som si predstaviť, že by to fungovalo práve takto, ale, samozrejme, predkladatelia tohto návrhu majú asi nejaký iný, iný prístup, iný, iný nápad, inú tú nosnú myšlienku, ktorá bude tiež určite skvalitnením, len možno by to chcelo nejakú komparatívnu analýzu, že, že aké výhody a nevýhody prináša ŠPZ-ka na auto a aké výhody a nevýhody prináša ŠPZ-ka na meno. Podľa mňa tie benefity a nevýhody keby sme si dali do jasnej excelovskej nejakej tabuľky ohodnotenej, vážení, nejaké vážne hodnoty a posúdiť, vypočítať a budeme vedieť, že, že čo je presnejšie. Ale, samozrejme, tým nechcem spochybňovať úmysel tohto návrhu, len možno také doplnenie, lebo keď ste to aj vy povedali ako koaličný poslanec, tak možnože tá myšlienka by mohla mať, mohla by mať nejaké vyjadrenie možno v rámci doplnenia predkladateľov alebo, ja neviem, možno v rámci pozmeňováku v druhom čítaní. Ďakujem pekne.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

245. Ďakujem za slovo. Ja, že ste ma už povýšili, pán podpredseda. (Povedané so smiechom.) Pán kolega Viskupič, u vás som zvyknutý naozaj na vecnú debatu bez nejakých politických zafarbení, a preto mám aj ja na vás také vecné otázky, lebo mi to chýbalo v tom, v tom vašom vystúpení, že či máte spočítané nejaké vyna..., vyvolané náklady alebo investície tejto zmeny, že čo to bude, čo to bude prinášať, čo budeme potrebné, čo bude potrebné teda inovovať a jednoducho čo musíme zmeniť potom v štáte, aby to fungovalo. A či máte spravený nejaký odhad technickej pripravenosti dopravných inšpektorátov na implementáciu tohto vášho návrhu. Nielen z finančného, ale aj z takého toho technologického, technického, technického pohľadu, lebo musíme si to priznať, že jednotlivé najmä tie okresné dopravné inšpektoráty dakedy bojujú s úplne banálnymi technickými problémami, a že ako je, ako je toto všetko pripravené, prichystané. Ako to vidíte, v akom časovom rámci by to mohlo byť implementované a čo všetko by nám to prinieslo? Ďakujem pekne.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

219. Ďakujem za slovo, pán podpredseda. Pani kolegynka, spomenuli ste tu zimnú údržbu, musím sa s vami stotožniť, lebo však dačo okolo toho som chvíľku robil, a naozaj s tou zimnou údržbou sú problémy a sú problémy aj vtedy, keď niekto zle odstaví, možno nie ani naschvál celkom svoje auto, ale chcem sa spýtať, že či vy to chcete riešiť tým, že by sa zvýšila intenzita odťahov, lebo tak som to nejako pochopil, lebo to podľa mňa nie je celkom riešenie. Viete, neviem si predstaviť - a ešte tu v Bratislave, ktorá je typická tým, že nasneží 0,8 cm snehu a kalamita na celý deň -, že by naozaj nastala v rámci zimnej údržby nejaká špecifická udalosť, že povedzme by tri dni v kuse snežilo, že by vznikli tie snehové mantinely a že vlastne pomedzi tie autá a pomedzi ten sneh by chodila tá odťahovka, lebo to nie je celkom podľa mňa reálne riešenie tohto problému, čiže ak by ste mohli v skratke nejako na to reagovať, že aká je vaša predstava, lebo, lebo dať kompetencie odťahovej službe, aby teda s červenými očami odťahovali úplne každého, kto z nejakého malého dôvodu poruší buď tie parkovacie pravidlá, alebo možno aj dopravné predpisy, na ktoré sa napr. niekedy aj tí mestskí policajti, tak prižmúria oči, lebo vedia, že jednoducho tí ľudia nemajú kde parkovať, a to je nielen v Bratislave, takže by ste to trošku mi vysvetlili, viete, lebo ja naozaj konštruktívne sa chcem pýtať na toto, lebo ma to zaujíma, nevnímame to politicky, nevnímame absolútne politicky tento návrh, ale skôr tak vecne. Ďakujem pekne.
23. schôdza NR SR - 3.deň - B. popoludní
Dátum: 2021-01-28
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

207. Pani poslankyňa, ja som, sa priznám, nečítal dôvodovú správu k vášmu návrhu, lebo jednoducho mne to príde taká téma, ktorá možno je trošku taká úzkoprsá, ale chcem sa spýtať, že či naozaj ten hlavný dôvod, ktorý ste tu odprezentovali, je to, že vlastne hlavné mesto Bratislava, ktoré je pod novým primátorom, alebo teda tým aktuálnym primátorom synonymom rôznych ťažkých peňazí vyhodených na projekty a také tie mäkké záležitosti, po ktorých ľudia nič nevidia, len vyhodené peniaze pre určité firmy, že či naozaj novelou, alebo za novelou tohto zákona, alebo za touto vašou aktivitou, ktorú ja ale neodsudzujem, je ako hlavný dôvod to, že je problém volať tie externé firmy a že vlastne chcete zákonom umožniť, aby mesto Bratislava si mohlo ako keby spraviť vlastnú nejakú o..., teda mohlo rozšíriť kompetencie svojej odťahovky, ako som to správne pochopil, na tie cesty cestách III. a IV. triedy, lebo mi to príde, ak to bude len takto, tak mi to príde ako také čiastkové riešenie. Viete, že, že áno, je tu nejaký problém, vy ste teraz vďaka tomu, že ste v Národnej rade, tak áno, ideme to predložiť, ideme to pre to mesto Bratislava spraviť a ideme ako keby rozšíriť tie kompetencie, ale nepríde mi to ako systémové riešenie. Keby ste to mohli možno vysvetliť, alebo keby predkladateľ ešte predstúpil a vysvetlil, lebo ja teraz nekritizujem nejako že s krvavými očami, ale skôr tak konštruktívne, by som chcel vedieť tieto argumenty a budeme počúvať. Čiže neberte ma absolútne zle. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

92. Pán kolega Krúpa, vy by ste mohli byť predseda klubu čitateľov americkej propagandy, ale keď ste spomínali, že ako Ruská federácia porušuje medzinárodné právo, ja vám to nebudem vyvracať, samozrejme. Ja sa vás len chcem spýtať, že či Spojené štáty americké sú tak ideálny, ideálny partner, že neporušuje absolútne nikdy a v ničom medzinárodné právo. Či Spojené štáty americké nikdy nespravili inváziu do cudzej krajiny s porušením medzinárodného práva? Či ich spravodajské služby neboli aktívne v menení a zvrhávaní a nastoľovaní politických režimov v jednotlivých krajinách podľa toho, ako im to vyhovovalo? Či sú to všetko len rozprávky? Alebo či sa niekedy v minulosti a v súčasnosti takéto veci udiali a dejú. Krátku odpoveď. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

58. Pán podpredseda Grendel, ja si cením váš pokus, tak nejako vtipne to spracovať, ale vy ste v podstate nič nové ani hodnotné k tomu môjmu príspevku na tú vetu, ktorú ste napádali, nepovedali. Absolútne to, čo ste povedali, nemení význam toho, čo som povedal ja. Takže asi tak. A pán poslanec Potocký, ja som nikdy nehovoril o tom, že naša armáda je agresívna. Ja som hovoril o tom, že NATO je jednoducho agresívna organizácia, ktorá má za sebou desaťtisíce nevinných mŕtvych ľudí, ktorí umreli nie pri tom, keď sa NATO bránilo, ale keď NATO útočilo. Toto som povedal. Takže možno ste ma zle pochopili, ale vašu pripomienku vnímam konštruktívne. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

30. Pán poslanec Krúpa, vás je tu škoda. Vy by ste mali ísť robiť do Washingtonu politruka. Táto próza, čo ste tu teraz prečítali, veď ja normálne sa nestíham čudovať, že tu nezvoní niekde nejaký modrý telefón a nevolajú od Bidena Krúpu k sebe ako veľkú posilu. Presne tie žvásty a ten balast, čo ste tu dnes teraz pred chvíľkou predviedli, presne to je nosným obsahom týchto zdrapov papiera, ktoré sme dnes dostali na stôl. A vy to tu odprezentujete s patričnou hrdosťou na seba samého, ako ste dnes pomohli svetovému mieru. Rozprávate o domácom obrannom priemysle, rozprávate o pomoci slovenským firmám a zatiaľ vaša vláda likviduje všetky slovenské firmy, likviduje všetkých občanov. Berete základné práva a slobody, likvidujete firmy, ktoré fungovali desiatky rokov. To je vaša vizitka. To je vaša vizitka, pán Krúpa, ale vy nemáte hanbu postaviť sa tu na pred pult Národnej rady a rozprávať o tom, ako chcete pomôcť a ako o pomoci hovorí aj obranná a bezpečnostná stratégia. Ja byť vami, tak sa za to hanbím ako pes.
23. schôdza NR SR - 2.deň - B. popoludní
Dátum: 2021-01-27
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

14. Pán podpredseda Šeliga, ja neviem, či ste sa vy počuli, čo ste povedali. Ja tiež nemám najmenší dôvod tu obhajovať Andreja Danka, my sme ho na rozdiel od vás tu zažili naživo, ako sa dnes hovorí moderne live, ale, prosím, nedehonestujte Národnú radu tým, že poviete, že ju viedol nejaký troll, proruský troll, lebo keď si začneme tu dávam nálepky, kto je aký troll, tak sa tu nedotrollujeme. Danko bol možno proizraelský troll, ale proruský troll asi nebol. Čiže skúsme veci nazývať pravými menami.
22. schôdza NR SR - 1.deň - B. popoludní
Dátum: 2021-01-13
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

11. Pani poslankyňa Cigániková, ja vám ďakujem za tú odvahu vystúpiť, pomenovať veci pravým menom a povedať, že toto je šité horúcou ihlou všetko. A videli sme, že aj napriek tomu, že tu bola taká obrovská snaha zvolať narýchlo parlament, tak sa poslanci nevedeli poriadne dať dokopy, teda vládni. A, kolegyne, kolegovia, vedenie Národnej rady, ja vám chcem pripomenúť § 25 rokovacieho poriadku, resp. zákona o rokovacom poriadku Národnej rady, aby to bolo úplne presné, a budem ho citovať pre tých, čo ho nepoznáte: „Rokovanie o jednotlivých bodoch programu schôdze národnej rady nemožno začať, ak neboli poslancom najneskôr do 24 hodín pred začatím rozpravy doručené všetky písomné materiály, ktoré slúžia ako podklad na rokovanie, ak národná rada bez rozpravy nerozhodne inak.“ Čiže my sme tu teraz protizákonne, kolegyne, kolegovia, a to, čo vaša vládna kolegynka Cigániková tu hovorila, nebolo nič, len vecné skonštatovanie toho, že nie je ani teoretická šanca na to, aby Národná rada dnes mohla o týchto veciach rokovať. A nehovoriac už o tom, že aby sa poslanci mohli s týmito materiálmi aj oboznámiť, pretože takisto aj nám materiály na túto schôdzu prišli o štvrť na tri, to znamená 45 minút pred začatím schôdze, zákon hovorí minimálne 24 hodín. Janka, ďakujem vám za odvahu a ospravedlňujem sa za tých kolegov, čo tu mali posmešné, posmešné nejaké pripomienky na vás, lebo, lebo toto je veľká pravda. Začína sa z parlamentu stávať cirkus. Nebolo to ani za minulého volebného obdobia, aby sa takto brutálne porušoval rokovací poriadok. (Reakcie z pléna.)
21. schôdza NR SR - 1.deň - B. popoludní
Dátum: 2021-01-12
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

184. Miro, ja keď vidím tie faktické z koalície na teba, že Pročko, Herák, Pollák, Kazda, tebe sa tvojím absolútne kľudným vystúpením podarilo vyprovokovať tú intelektuálnu parlamentnú úderku vládnej koalície a v podstate nič nové sme sa od nich nedozvedeli. Čiže ja by som sa tebe aj čudoval, keby si na nich reagoval, a jednoducho to je, to je mrhanie času, pretože oni ako koaliční poslanci majú obhajovať, majú obhajovať to, prečo chcú, aby bol predĺžený núdzový stav, namiesto toho sa zmohli iba na osobné útoky a zase nič k veci sme od nich nepočuli. Čiže podľa mňa si to vystúpenie mal veľmi dobré a tie reakcie o tom svedčia, že si zaťal jednoducho do živého.
21. schôdza NR SR - 1.deň - B. popoludní
Dátum: 2021-01-12
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

160. Pán poslanec Čekovský, ja odkedy som videl ten klip, ako vy ste sa venovali pandám a zoologickej záhrade alebo čoho, tak už chápem, chápem, že vlastne prečo vystupujete takto, ako vystupujete. (Reakcia z pléna.) Bol to vtedy, bol to vtedy zážitok, je to aj teraz, ale poďme k veci. Rokujeme tu o vážnej záležitosti, o predĺžení núdzového stavu a vy ste vo svojom vystúpení, pán poslanec, k predĺženiu núdzového stavu nepovedali ani písmenko. Ani jednu vetu, nič proste, absolútne nič. Tak keď ani netušíte, čo je predĺženie núdzového stavu, tak, poprosím vás, skúste k tomu nevystupovať, lebo zbytočne tu vy naťahujete čas, zbytočne tu vy proste hádžete vaše duchaplné myšlienky, ale k predĺženiu núdzového stavu ani slovo. No a teraz ďalšia vec. Pán poslanec, ja vás, hovoríte, že my vás spochybňujeme, aj ste to povedali, že vás spochybňujeme, ale ja vás musím teraz spochybniť, pretože vy si sám protirečíte s vašimi koaličnými kolegami. Tak vy ste vo svojom vystúpení povedali, že kvôli nášmu nezodpovednému správaniu v opozícii alebo predstaviteľov opozície budú umierať ľudia, ale, pán poslanec, neviem, či žijete na Slovensku, ale bol to premiér Matovič, ktorý povedal, že ľudia budú na Slovensku zomierať kvôli Sulíkovi. Tak sa rozhodnite v koalícii, kvôli komu budú ľudia zomierať, lebo potom, potom sa cítime tak neisto, že či kvôli nám, alebo kvôli Sulíkovi.
21. schôdza NR SR - 1.deň - B. popoludní
Dátum: 2021-01-12
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

144. Pán poslanec Pročko, veľa vážnych myšlienok zaznelo vo vašom vystúpení a jedna lepšia ako druhá a neviem, ktorou začať. Vy ste povedali, že premiér nemá čas, aby tu len tak sedel a počúval reči poslancov. No to je tragédia, pán poslanec Pročko, keď vy ako koaličný poslanec poviete, že predseda nemá čas prísť do parlamentu v chvíli, keď sa rokuje o takej závažnej záležitosti, ako je predĺženie núdzového stavu. Ak to takto vnímate v tej koalícii, tak potom sa tu nehrajme na parlamentnú demokraciu, ale zaveďte si nejakú vašu totalitu alebo diktatúru. Povedali ste, že nechcete, aby sa ľudia nenávideli, aby sa medzi sebou nejako štvali. Ale, pán poslanec Pročko, veď vy ste svoj prejav dnes začali tým, že chcete, aby sa ľudia selektovali. To ste povedali vy. To si stiahnite zo stránky Národnej rady, že chcete, aby sa ľudia selektovali. A nakoniec ste na margo našej strany povedali, že my len kritizujeme a že čokoľvek vládna koalícia urobí, nech to je aj dobré, tak vždy to budeme kritizovať. Ale, pán Pročko, veď to ste hovorili skôr do vašich vlastných radov, pretože my vieme naozaj dobrú iniciatívu alebo návrh aj pochváliť a to nie sú len reči. My sme to ixkrát dokázali aj vlastným hlasovaním, kde hlasujeme za každú dobrú vec pre ľudí a pre Slovensko bez ohľadu na to, kto nejaký návrh predkladá. My sa nepozeráme na politické tričká. My, keď aj OĽANO dalo dobrý návrh, ixkrát sme vaše návrhy podporili, ixkrát. Ale z vašej strany sa to nikdy nestalo. Ale to je vaša úroveň. Na to sa my znižovať nebudeme. Čiže nehovorte o tom, že len kritizujeme, lebo dobrú vec vždy podporíme. Takže, pán Pročko, len toľko, dobre, aby to bolo fifty-fifty.
21. schôdza NR SR - 1.deň - B. popoludní
Dátum: 2021-01-12
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

124. Ďakujem za reakcie kolegom. Tak aspoň niektoré také, čo stoja za možno aspoň úsmevnú spomienku. Pán poslanec Stančík, ja neviem, vy niekedy by ste naozaj radšej mali mlčať, lebo buď ste nepočúvali, čo som hovoril, alebo to nechápete, alebo máte svoj film nejaký, ktorý sa zacyklil, ale ja to rozumiem. Proste ste ešte mladý, potrebujete čas. Pani poslankyňa Mierna, na vás len toľko, že ja som o nemocniciach nepovedal ani slovo, ani slovo. Neviem, odkiaľ ste na to prišli a skade ste vychádzali, ale všimol som si, že dnes tu v koalícii panuje nejaká filmová nálada. Máte väčšinou svoje vlastné filmy, niektorí. Pán poslanec Kazda, vy ste podobný prípad. Ja neviem, čo tam si dávate v tej SaS-ke, ale ja som nepovedal, že poslanci tu nie sú preto, že nechcú počúvať vystúpenia, ako ste vy interpretovali, ale preto, že, ale o tom, že rokujeme o tak dôležitej záležitosti, ako je predĺženie núdzového stavu, a je tu tak biedne málo koaličných poslancov. Tak si, prosím vás, nepleťte, nepleťte pojmy s dojmami. A, pán poslanec Krajčír, no, vy po tom, ako vaša strana je typická tým, tými lyžiarskymi strediskami, tak vy veľmi nemôžte k tejto veci nič hovoriť. A v podstate môžte šúchať nohami v tej vládnej koalícii a potom sa pokúšať vyviňovať z toho, že ste boli pri tom, keď sa ľuďom, keď sa ľuďom šlapalo po ich základných právach a keď sa pod touto vymyslenou zámienkou pripravovali o prácu.
51. schôdza NR SR - 4.deň - A. dopoludnia
Dátum: 2021-11-26
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

54. Ďakujem veľmi pekne. V stručnosti len zareagujem a musím vyzdvihnúť jeden bod, ktorý spomenul pán Dostál ako rečník, a to sú tie tresty, ktoré dávame v podstate zato, že ten človek svojím spôsobom nikomu neubližuje, len sa dostane do situácie, že má pri sebe ilegálne držanú drogu. Väčšinou títo ľudia, bavíme sa o ľuďoch, ktorí sú mladí a snažia sa v podstate porušovať nejaké tie spoločenské konvencie a snažia sa rebelovať, začínajú skúšať, vymýšľať. Drvivá väčšina je týchto ľudí, ktorí sú riešení políciou alebo už prokurátorom v prípade marihuany, tak sú práve títo mladí ľudia. Tie zákony máme nastavené fakt šeredne, to je, to je niečo neskutočné. Dílerom sa stávate napríklad tým, že podávate vlastne tú cigaretu jednému, druhému, to znamená, že už automaticky sa vlastne stávate nejakým priekupníkom. No ale problém je ten, že my tu máme nejaké konvencie, ktoré sme si tu, na ktoré sme si tu zvykli, a myslíme si, že to je kultúra. Alkohol alebo fajčenie. No to nie je. Čiže to je, to sú také tie určité veci, že toto nám zapadá do toho, do toho koloritu a toto už nám nezapadá, na čo sme zvyknutí. A tým, že to budeme trestať, tak ako keby sme sa tomu vyhli alebo proste jednoducho to budeme ignorovať. Ty patríš do basy, lebo ty robíš niečo iné, ako robíme väčšina, my sa opijeme, ale ty fajčíš. A tam je, bohužiaľ, ten problém, lenže ďalší problém je, že my tu nemáme ani systém prevencie sociálnych terénnych pracovníkov, nič, všetko, čo by stálo peniaze. Čiže my len trestáme, chceme aspoň znížiť tie tresty a vidíme, že tu narážame na odpor len, aspoň pri takejto banálnej z bazál... (Prerušenie vystúpenia časomerom.)
51. schôdza NR SR - 4.deň - A. dopoludnia
Dátum: 2021-11-26
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

32. Ďakujem. Ďakujem všetkým za ich poznámky. Je to komplikovaná téma, je to tabuizovaná téma u nás na Slovensku, tak ako to, že alkohol je skvelá vec a nikto sa nedovolí, nikto si nedovolí s tým niečo urobiť. Príde mi to, že tá, tá, to spiatočníctvo, tá, ten strach z toho, že niečo také sa tu môže rozmôcť, prekrýva tu, tu, tu ten pohľad na to, že čo všetko s tým strachom spôsobujeme, že sa bojíme, že by sa niečo také ako nejaké zníženie trestných sadzieb mohlo nejakým spôsobom uvoľniť alebo pomôcť nejakým ľuďom, ktorí majú niečo do činenia s drogami. Ale tak ako aj tuto kolega, že jak spomínal, tak ako drogy sú úplne že bežná vec každodenného života, áno, je to nikotín, je to kofeín, je toho strašne veľa. Kopec ľudí užíva rôzne lieky, nehovoriac o alkohole, ktorý berieme ako takú spoločenskú, spoločensky uznávanú látku, ktorá ale, veľmi dobre vieme, že zabíja oveľa, oveľa viac ľudí na Slovensku, vo svete ako iné drogy, ako napríklad marihuana, no, ale v poriadku. Dáva sa do koša všetko a nejakým spôsobom sa ignorujú tie odporúčania odborníkov, ktorí sa práve tejto tematike či už globálne, alebo aj na Slovensku venujú. Pretože tí odborníci u nás tieto veci, skúsenosti s tým majú a my sa to tu snažíme nejakým spôsobom teraz ignorovať, tak ako ignorujeme aj nariadenia odborníkov, čo sa týka lockdownu a... (Prerušenie vystúpenia časomerom.)
51. schôdza NR SR - 1.deň - B. popoludní
Dátum: 2021-11-23
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

83. Ďakujem. Ďakujem aj za všetky faktické poznámky. Budem sa snažiť byť veľmi stručný a rýchly. Pán Šutaj Eštok, tak vy teda porovnávate našich nominantov s vašimi nominantmi. Kičura, Jahnátek, ja neviem, Gašpar, Imrecze. Koľko ich je? Ja ich ani teraz neviem narátať, je ich okolo tridsať, ktorí už vypovedali o tej najväčšej špinavosti a korupcii, ktorú ste v štátnej správe a všade, kde ste boli, aj v silových zložkách, robili. Takže asi toľko by som k tomu povedal. Čiže vy tu chcete vyhadzovať niekomu na oči, že neviem kto, kde, ako. Vy si vyberiete vždy niekoho, neviem, koho ste prvého menovali, akože to je človek, ktorý má dve vysoké školy, jedna z nich je tá, ktorú ste menovali, a tú druhú ste zamlčali, čiže ste vlastne takto sa snažili nejakým spôsobom ponížiť jeho, jeho odbornosť. Vy, samozrejme, vidím, že asi nie úplne rozumiete, ako to v štátnej správe chodí. Chodí to tak, že tie ministerstvá a inštitúcie sa narastajú, rozrastajú a že vznikajú stále nové a nové oddelenia, odbory a noví riaditelia a podobne, kde sa vlastne tí ľudia nejakým spôsobom ukladajú. Čiže asi toľko. A tiež ešte spomeniem si tie vaše odborné nominácie. Nie je nad to, ako Jahnátek dokázal na jeho ministerstve pôdohospodárstva či poľnohospodárstva, či čo to bolo, nominovať, čiže tam zamestnal celú dedinu. Celú dedinu. A čo sa týka tých kvalifikačných predpokladov, viete, máte tam ľudí, ktorí sú v tých pozíciách a nie sú schopní ničoho. Lenže majú civíčko, že je tam desať rokov. Ale vy potrebujete tam dostať niekoho iného. Čiže musíte vyberať na základe kvalifikácie a v tej štátnej správe sa tí ľudia musia aj niečo naučiť. Vy nenájdete na ulici odborníka, ale rovno ho zoberiete. To sú ľudia, ktorí prídu, sú mladí a musia získať nejaké skúsenosti. To je takto. Čiže to nemôže byť, aby ste vy brali vyslovene takýchto ľudí, kto... (Prerušenie vystúpenia časomerom.)